REPUBLIKA HRVATSKA

VUKOVARSKO SRIJEMSKA ŽUPANIJA

 **OPĆINA TOVARNIK**

**OPĆINSKI NAČELNIK**

KLASA: 022-05/20-02/06

URBROJ: 2188/12-03/01-20-19

Tovarnik, 15. 5.2020.

PREDMET: **prijedlog odluke o kupnji nekretnine**

PRAVNA OSNOVA: čl. 31. Statuta Općine Tovarnik ( Službeni vjesnik Vukovarsko-srijemske županije 4/13, 14/13, 1/18, 6/18, 3/20 ),

PREDLAGATELJ: načelnica Općine Tovarnik

IZVJESTITELJ: načelnica Općine Tovarnik

NADLEŽNOST ZA DONOŠENJE: Općinsko vijeće

TEKST PRIJEDLOGA:

**ODLUKA O KUPNJI NEKRETNINE**

**I.**

Ovom se odlukom prihvaća ponuda ( Odluka o ostvarivanju prava prvokupa za nekretnine osnovne škole Antun Gustav Matoš Tovarnik i to: Općini Tovarnik ) OSNOVNE ŠKOLE A.G.MATOŠ TOVARNIK ( KLASA: 003-01/20-01/17; URBROJ: 2188-94-20-01-01 od 26.2.2020. ) za kupnju nekretnina kako slijedi:

1. K.č. br. 1545 k.o. Tovarnik, kuća i dvor u selu 1295 m2
2. K.č. br. 1546 k.o. Tovarnik, oranica u selu 1958 m2
3. K.č. br. 1555 k.o. Tovarnik, kuća i dvorište u selu 2672 m2

koje se upisane u z.k. uložak 1671 k.o. Tovarnik te u naravi predstavljaju cjelinu na kojoj se trenutno nalaze dječje igralište i sportski tereni u samom centru naselja Tovarnik .

**II.**

Općina Tovarnik će nekretninu iz toč. I. ove Odluke kupiti po cijeni **od 225.000,00 kn** sukladno procjembenom elaboratu KLASA: 602-02/01-01-05; URBROJ: 2188-94-19-01-01 od 18.2.2019. izrađen od strane sudskog vještaka Anđelka Bilića, dipl.ing.građ. iz Vinkovaca, J. Kozarca 86. Sredstva su osigurana u proračunu Općine Tovarnik za 2020. god.

III.

Ovlašćuje se Načelnica Općine Tovarnik za sklapanje Ugovora o kupoprodaji nekretnine iz toč I. ove Odluke

IV.

Ponuda odnosno odluka iz toč I. ove Odluke te procjembeni elaborat iz toč. II. ove Odluke su sastavni dijelovi ove Odluke.

**Obrazloženje**

Općina Tovarnik je dana 12.3.2020. od OŠ A. G.Matoš Tovarnik zaprimila ponudu odnosnoOdluku o ostvarivanju prava prvokupa za nekretnine osnovne škole Antun Gustav Matoš Tovarnik i to: Općini Tovarnik OSNOVNE ŠKOLE A.G.MATOŠ TOVARNIK ( KLASA: 003-01/20-01/17; URBROJ: 2188-94-20-01-01 od 26.2.2020. ) za kupnju nekretnine iz toč. I. ove Odluke.

U naravi, se radi o nekretnini na kojoj se nalazila stara osnovna škola koja je uklonjena a sada se na njoj nalaze dječje igralište i športski tereni koje u zbilji koristi i održava upravo Općina Tovarnik, no za sada bez pravne osnove. Budući da se predmetna nekretnina nalazi u samom centru naselja Tovarnik te same Općine Tovarnik, potrebno je na istoj provesti niz kapitalnih ulaganja kako bi se nekretnina dovela u stanje primjereno centru naselja i same Općine, što nije moguće bez rješavanja imovinskopravnih odnosa, odlučeno je kao u toč. I. Ove Odluke.

Tržišni vrijednost nekretnine odredio je sudski vještak kako je navedeno u toč II. ove Odluke, te je ista prihvaćena budući da se radi o nekretnine od velikog značaja za Općinu Tovarnik, kako zbog položaja tako i zbog veličine, koja će služiti daljnjem općem gospodarskom i socijalnom napretku Općine Tovarnik.

**NAČELNICA OPĆINE TOVARNIK**

Ruža V. Šijaković, oec.